CELEX: 31989R3498
Language: el
Date: 1989-11-22 00:00:00
Title: Κανονισμός (ΕΟΚ) αριθ. 3498/89 της Επιτροπής της 22ας Νοεμβρίου 1989 σχετικά με την έκδοση πιστοποιητικών ΣΜΣ για τα τριαντάφυλλα και περί τροποποίησης του κανονισμού αριθ. 643/86

Avis juridique important

|

31989R3498

Κανονισμός (ΕΟΚ) αριθ. 3498/89 της Επιτροπής της 22ας Νοεμβρίου 1989 σχετικά με την έκδοση πιστοποιητικών ΣΜΣ για τα τριαντάφυλλα και περί τροποποίησης του κανονισμού αριθ. 643/86  

Επίσημη Εφημερίδα αριθ. L 340 της 23/11/1989 σ. 0020 - 0021

***** ΚΑΝΟΝΙΣΜΟΣ (ΕΟΚ) αριθ. 3498/89 ΤΗΣ ΕΠΙΤΡΟΠΗΣ  της 22ας Νοεμβρίου 1989  σχετικά με την έκδοση πιστοποιητικών ΣΜΣ για τα τριαντάφυλλα και περί τροποποίησης του κανονισμού (ΕΟΚ) αριθ. 643/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 252 παράγραφος 3,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2),  Εκτιμώντας:  ότι ο κανονισμός (ΕΟΚ) αριθ. 643/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1145/89 (4), καθόρισε τις λεπτομέρειες εφαρμογής του συμπληρωματικού μηχανισμού που εφαρμόζεται στις συναλλαγές για ορισμένα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία, και ιδιαίτερα καθορίζει στο παράρτημα το ενδεικτικό ανώτατο όριο που αναφέρεται στο άρθρο 251 παράγραφος 1 της πράξης προσχώρησης, που εφαρμόζεται στις εισαγωγές στην Πορτογαλία διακοσμητικών φυτών προελεύσεως άλλων κρατών μελών της Κοινότητας για το έτος 1989·  ότι το ενδεικτικό ανώτατο όριο που προαναφέρθηκε έχει επιτευχθεί· ότι η συνέχιση των εισαγωγών με το ρυθμό που έχει διαπιστωθεί μπορούσε να διαταράξει σοβαρά την πορτογαλική αγορά τη στιγμή που η εγχώρια παραγωγή διατίθεται ακριβώς στην αγορά·  ότι οι εισαχθείσες ποσότητες δεν έχουν επί το πλείστον διατεθεί ακόμη στο εμπόριο, αλλά τα αποθέματά τους βαρύνουν την αγορά και ανταγωνίζονται απ' ευθείας την τοπική παραγωγή·  ότι με τον κανονισμό (ΕΟΚ) αριθ. 3351/89 (5) η Επιτροπή ανέστειλε, δυνάμει των προαναφερθέντων συντηρητικών μέτρων, την έκδοση πιστοποιητικών ΣΜΣ μέχρι τις 30 Νοεμβρίου 1989·  ότι, με την προοπτική μιας καλύτερης καταστάσεως της αγοράς στα τέλη του έτους, είναι παρά ταύτα δυνατόν να εξετασθεί η αύξηση του ανώτατου ενδεικτικού ορίου για το τρέχον έτος και να επιτραπεί η εισαγωγή καθορισμένων ποσοτήτων κατά τη διάρκεια του μηνός Δεκεμβρίου κατά τον οποίο λαμβάνει χώρα παραδοσιακά μια ανανέωση της ζήτησης· ότι θα πρέπει να παρακολουθηθεί με ιδιαίτερο τρόπο η έκδοση πιστοποιητικών ΣΜΣ, προκειμένου να εκτιμηθεί ο κίνδυνος να ξεπεραστεί εκ νέου το ενδεικτικό ανώτατο όριο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζωντανών Φυτών και Προϊόντων Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 643/86, το ποσό «472 968 τεμάχια» που καθορίστηκε ως ενδεικτικό ανώτατο όριο για τα τριαντάφυλλα (κωδικός ΣΟ 0602 40 90) αντικαθίσταται από το ποσό «520 265 τεμάχια».  Άρθρο 2  1. Από την 1η έως τις 31 Δεκεμβρίου 1989 τα πιστοποιητικά ΣΜΣ για τα τριαντάφυλλα που αναφέρονται στο άρθρο 1 εκδίδονται μέχρι ποσότητας 47 298 τεμαχίων.  2. Οι αιτήσεις πιστοποιητικών ΣΜΣ υποβάλλονται από τις 23 έως τις 24 Νοεμβρίου 1989.  Τα κράτη μέλη ανακοινώνουν στην Επιτροπή, το αργότερο στις 27 Νοεμβρίου 1989, τις ποσότητες οι οποίες αποτέλεσαν αντικείμενο αιτήσεων πιστοποιητικών.  Εάν οι ποσότητες για τις οποίες ζητήθηκαν τα πιστοποιητικά ΣΜΣ ξεπερνούν τις ποσότητες που αναφέρονται στην παράγραφο 1, η Επιτροπή καθορίζει ένα ενιαίο ποσοστό μειώσεως των απαιτουμένων ποσοτήτων.  3. Τα πιστοποιητικά ΣΜΣ για τα οποία οι αιτήσεις ανακοινώθηκαν στην Επιτροπή, εκδίδονται την πέμπτη εργάσιμη ημέρα μετά την τελευταία ημέρα προθεσμίας που καθορίζεται για την υποβολή των αιτήσεων.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 293 της 27. 10. 1988, σ. 7.  (3) ΕΕ αριθ. L 60 της 1. 3. 1986, σ. 39.  (4) ΕΕ αριθ. L 119 της 29. 4. 1989, σ. 67.  (5) ΕΕ αριθ. L 323 της 8. 11. 1989, σ. 23.